smcproject/ml-wiki-sentences huggingface dataset:
പുരസ്കാരങ്ങൾ 2003 കാൻസ് അന്താരാഷ്ട്ര ചലച്ചിത്രമേള മികച്ച നടൻ - Muzaffer Özdemir, Emin Toprak Grand Prix - നൂറി ബിൽജേ ജെയ്ലൻ ഗോൽഡൻ പാം പുരസ്ക്കാരത്തിനുള്ള നാമനിർദ്ദേശം - നൂറി ബിൽജേ ജെയ്ലൻ 2003 European Film Awards Nominated Audience Award - Best Director - നൂറി ബിൽജേ ജെയ്ലൻ Nominated Best Director - നൂറി ബിൽജേ ജെയ്ലൻ 2003 Istanbul International Film Festival Best Turkish Director of the Year - നൂറി ബിൽജേ ജെയ്ലൻ Best Turkish Film of the Year - നൂറി ബിൽജേ ജെയ്ലൻ FIPRESCI Prize - നൂറി ബിൽജേ ജെയ്ലൻ 2003 Chicago International Film Festival Silver Hugo - നൂറി ബിൽജേ ജെയ്ലൻ 2003 Cinemanila International Film Festival Lino Brocka Award - നൂറി ബിൽജേ ജെയ്ലൻ 2003 Cinemanila International Film Festival Lino Brocka Award - നൂറി ബിൽജേ ജെയ്ലൻ 2004 Mexico City International Contemporary Film Festival Festival Award Best Director - നൂറി ബിൽജേ ജെയ്ലൻ 2002 Ankara International Film Festival Best Cinematography, Best Director, Best Editing, Best Film - നൂറി ബിൽജേ ജെയ്ലൻ Best Supporting Actress - Zuhal Gencer ഇതും കൂടി കാണുക നൂറി ബിൽജേ ജെയ്ലൻ ക്ലൈമെറ്റ്സ് ത്രീ മങ്കീസ് അവലംബം പുറമെ നിന്നുള്ള കണ്ണികൾ ഉസക്ക് ഇന്റർനെറ്റ് മൂവി ഡാറ്റാബേസിൽ Reviews at Rotten Tomatoes Review of Distant at Blogcritics Uzak: A film review Archived 2007-10-22 at the Wayback Machine .
ഉസോമാക അനിയുനോ ഇംഗ്ലീഷ് വിലാസം https://ml.wikipedia.org/wiki/Uzoamaka_Aniunoh
നൈജീരിയൻ എഴുത്തുകാരിയും നടിയുമാണ് ഉസോമാക ഡോറിസ് അനിയുനോ.
അവർ എംടിവി ഷുഗയുടെ ആദ്യത്തെയും ആറാമത്തെയും ഉൾപ്പെടെ നിരവധി പരമ്പരകളിൽ സ്ഥിരമായി അഭിനയിക്കുന്ന അഭിനേത്രിയാണ്.
ഒനിറ്റ്ഷയിലാണ് അനിയുനോ ജനിച്ചത്.
നൈജീരിയ സർവകലാശാലയിൽ നിന്ന് അവർ വിദ്യാഭ്യാസം നേടി.
2015-ൽ യുകെയിലേക്ക് മാറിയ അവർ അവിടെ ബർമിംഗ്ഹാം സർവകലാശാലയിൽ ക്രിയേറ്റീവ് റൈറ്റിംഗിൽ ബിരുദാനന്തര ബിരുദം നേടി.
അഭിനേത്രി എം‌ടി‌വി ഷുഗയിൽ സിന്ധ്യയെ അവതരിപ്പിക്കാനുള്ള ക്യൂവിൽ അനിയൂനോ
2017-ൽ നൈജീരിയയിൽ തിരിച്ചെത്തിയ അവർ എംടിവി ഷുഗ എന്ന പുതിയ പരമ്പരയുടെ ഓപ്പൺ ഓഡിഷനിൽ പങ്കെടുത്തു.
ഓഡിഷന് തയ്യാറെടുക്കുന്നതിൽ അവർ നിയി അക്കിൻ‌മോളയന്റെ ഉപദേശം സ്വീകരിച്ചിരുന്നു.
അതേ ഉപദേശം അവർക്ക് എൻ‌ഡാനി ടിവിയിലെ റുമർ ഹാസ് ഇറ്റ് ഫോറിൽ ഒരു വേഷം ലഭിച്ചു.
സീൻ അജയി , ലാല അക്കിന്ദോജു എന്നിവരോടൊപ്പം "സ്റ്റക്ക്" എന്ന സിനിമയിൽ നായികയായി.
എം‌ടി‌വി ഷുഗയുടെ പരമ്പരയ്ക്കുവേണ്ടി ആറാം തവണ നൈജീരിയയിൽ തിരിച്ചെത്തി.
"ചോയ്‌സെസ്" എന്ന തലക്കെട്ടിലുള്ള ആ വർഷത്തെ പരമ്പരയിൽ സിന്തിയ എന്ന കഥാപാത്രത്തെ വീണ്ടും അവതരിപ്പിക്കാൻ അനിയൂനോയ്ക്ക് കരാർ ലഭിച്ചു.
|ടിമിനി എഗ്ബുസൺ , റഹാമ സദൗ , യാകുബു മുഹമ്മദ് , ബുക്കോള ഒലാഡിപ്പുപോ, ഹെലീന നെൽ‌സൺ, റൂബി അകാബ്യൂസ് എന്നിവരോടൊപ്പമാണ് അവർ അഭിനയിച്ചത്.
"അലോൺ ടുഗെദർ" എപ്പിസോഡ് 12 ൽ ഓൺലൈനിൽ സംസാരിക്കുന്ന സിന്തിയ
എം‌ടി‌വി ഷുഗയുടെ ആറാമത്തെ പരമ്പരയിലും അനിയുനോ പങ്കെടുത്തു.
2020 ഏപ്രിൽ 20 ന് കൊറോണ വൈറസിന്റെ പ്രശ്നങ്ങൾ ഉയർത്തിക്കാട്ടുന്ന എം‌ടി‌വി ഷുഗ അലോൺ ടുഗെദർ എന്ന ലഘുപരമ്പരയിൽ "സിന്തിയ" എന്ന കഥാപാത്രത്തെയും ഉൾപ്പെടുത്തിയിരുന്നു.
ടുണ്ടെ അലഡീസ് എഴുതിയ ഈ പരമ്പര എല്ലാ രാത്രിയിലും പ്രക്ഷേപണം ചെയ്യുന്നു.
ഇതിന്റെ പിന്തുണക്കാരിൽ ഐക്യരാഷ്ട്രസഭയും ഉൾപ്പെടുന്നു.
നൈജീരിയ, ദക്ഷിണാഫ്രിക്ക, കെനിയ, കോട്ട് ഡി ഐവയർ എന്നിവിടങ്ങളിൽ അടിസ്ഥാനമാക്കിയായിരുന്നു ഈ പരമ്പര.
കഥാപാത്രങ്ങൾ തമ്മിലുള്ള ഓൺ‌ലൈൻ സംഭാഷണങ്ങൾ ഉപയോഗിച്ച് കഥ പുരോഗമിക്കുന്നു.
അനിയുനോ ഒരു എഴുത്തുകാരി കൂടിയാണ്.
ബാൽക്കണി എന്ന അവരുടെ കൃതിയുടെ ഒരു ഭാഗം നൈജീരിയൻ എഴുത്തുകാരി ചിമാമണ്ട എൻഗോസി അഡിച്ചി എഡിറ്റ് ചെയ്ത് പ്രസിദ്ധീകരിച്ചു.
കച്ചിപ്പടം ഇംഗ്ലീഷ് വിലാസം https://ml.wikipedia.org/wiki/Straw_paintings
കച്ചിപ്പടം ആദ്യമായി കണ്ടു പിടിച്ചത് കൊല്ലം ജില്ലയിലെ കടവൂർ കെ വി വിക്ടർ ആണ്.
കച്ചിപ്പട നിർമ്മാണത്തിൽ ഏർപ്പെട്ടിരിക്കുന്ന യുവതി
കേരളത്തിലെ കൊല്ലം ജില്ലയിൽ പരമ്പരാഗതമായി നിർമ്മിച്ചു വരുന്ന വൈക്കോൽ ചിത്രങ്ങളാണ് കച്ചിപ്പടം (straw paintings)എന്നറിയപ്പെടുന്നത്.
തൃക്കടവൂർ പഞ്ചായത്തിലെ കടവൂർ ,നീരാവിൽ പ്രദേശങ്ങളിലാണ് കച്ചിപ്പട നിർമ്മാണം ഏറ്റവും അധികം കാണപ്പെടുന്നത്.
കച്ചിപ്പട നിർമ്മാണ രീതി
കച്ചിപ്പട നിർമ്മിതിക്ക് ആദ്യം വേണ്ടത് നല്ല കച്ചി തെരഞ്ഞെടുക്കലാണ്.
കൊയ്ത്തു കഴിഞ്ഞയുടനെ ശേഖരിക്കുന്ന കച്ചി നന്നായി ഉണക്കിയെടുക്കുന്നു.
എന്നിട്ട് ബ്ലേഡ് കൊണ്ട് കീറി അകത്തെ ഫംഗസും മറ്റും നീക്കി വൃത്തിയാക്കുന്നു.
തുണി കൊണ്ടുള്ള കാൻവാസിൽ സ്കെച്ചിടലാണ് അടുത്തത്.
കാൻവാസിൽ ഗോന്തു പശ ഉപയോഗിച്ച് കച്ചി ഒട്ടിച്ച ശേഷം സ്കെച്ചിനനുസരിച്ച്  സൂക്ഷ്മമായി മുറിച്ചെടുക്കുന്നു.
മഞ്ഞ നിറമൊഴിച്ച് ,നിറങ്ങൾ സാധാരണയായി ഒന്നും തന്നെ ഉപയോഗിക്കാറില്ല.
ചാക്കിൽ കെട്ടി സൂക്ഷിക്കുന്ന കച്ചിയുടെ കാലപ്പഴക്കം കൊണ്ട് നിറഭേദങ്ങൾ ഉണ്ടാക്കാം.
ഒട്ടിച്ച ശേഷം പ്രസ്സിംഗ് മെഷീനിൽ വച്ച് അമർത്തുന്നു.
ഒട്ടിപ്പ് ഇളകാതിരിക്കാനാണ് ഒരേ ചിത്രം തന്നെ ധാരാളം ചെയ്യാനുണ്ടങ്കിൾ ചിത്രത്തിന്റെ ഫോട്ടോസ്റ്റാറ്റ് എടുത്തിട്ട് ഗ്ലാസ് പേപ്പർ മുകളിൽ വച്ച് ഒട്ടിച്ചെടുക്കുക.
ചിത്ര രചനയുമായി അൽപ്പമെങ്കിലും ബന്ധമുണ്ടായാലേ കച്ചിപ്പട നിർമ്മാണം വേഗം പഠിക്കാൻകഴിയൂ.
വിദഗ്ധർ രാധാകൃഷ്ണൻ കൊല്ലം (കേന്ദ്ര ടെക്സ്റ്റൈൽസ് മന്ത്രാലയം ഏർപ്പെടുത്തിയ കര കൗശല വിദഗ്ധർക്കുള്ള പുരസ്കാര ജേതാവ്) രാജേന്ദ്രൻ കൊല്ലം (കേന്ദ്ര ടെക്സ്റ്റൈൽസ് മന്ത്രാലയം ഏർപ്പെടുത്തിയ കര കൗശല വിദഗ്ധർക്കുള്ള പുരസ്കാര ജേതാവ്) അവലംബം മലയാളമനോരമ 3 ഫെബ്രുവരി 2000
↑ https://www.deccanchronicle.com/nation/current-affairs/170316/straw-artist-from-kollam-wins-national-textile-award.html
കച്ചുമ്പറി
കച്ചുമ്പെറി ആഫ്രിക്കൻ ഗ്രേറ്റ് ലേക് മേഖലയിലെ ഭക്ഷണവിഭവങ്ങളിൽ ഏറ്റവും ജനപ്രീതിയുള്ള ഒരു വിഭവമാകുന്നു.
പുതുമയുള്ള തക്കാളി , ഉള്ളി എന്നിവ കലർത്തിയ സാലഡ് വിഭവമാണിത്.
കനം കുറച്ച് അരിഞ്ഞ തക്കാളി , ഉള്ളി അല്ലെങ്കിൽ സവാള , കുരുമുളക് (ഉപ്പ് രുചി വർദ്ധനവിനായി) എന്നിവ ചേർന്ന ഒരു വേവിക്കാത്തതരം സാലഡ് വിഭവമാണ് ഇത്.
കച്ചുമ്പറിയിലെ വ്യത്യസ്ത ഇനങ്ങൾ കെനിയ , ടാൻസാനിയ , റുവാണ്ട , ഉഗാണ്ട , ബുറുണ്ടി , മലാവി - കോംഗോ എന്നീ തെക്കൻ ആഫ്രിക്കൻ രാജ്യങ്ങൾ എന്നിവിടങ്ങളിലും ഉപയോഗിക്കുന്നു.
ഇതേ വിഭവം, ലാറ്റിനമേരിക്കൻ രാജ്യങ്ങളിൽ പിക്കോ ഡി ഗാല്ലോ , അല്ലെങ്കിൽ സൽസ ഫ്രെസ്കോ എന്നീ വ്യത്യസ്ത പേരുകളിൽ ലഭ്യാമാണ്.
ഇന്ത്യയിലെ പ്രാചീന സംസ്കൃത ഭാഷയിലെ കൊഷുമ്പ്രി, അഥവാ കച്ചുമ്പർ എന്നീ പേരുകളിൽ നിന്നാണ് സ്വാഹി പദമായ കച്ചുമ്പറിയുടെ ഉത്ഭവം.
കച്ചൂരം ഇംഗ്ലീഷ് വിലാസം https://ml.wikipedia.org/wiki/Zedoary
മഞ്ഞൾ വർഗത്തിൽപെട്ടതും ഇംഗ്ലീഷിൽ വെളുത്ത മഞ്ഞൾ ( White turmeric ) എന്നറിയപ്പെടുന്നതുമായ ഒരു ചെടിയാണ് കച്ചൂരം .
കേരളത്തിന്റെ വിവിധഭാഗങ്ങളിൽ ചണ്ണ , എന്നെല്ലാം അറിയപ്പെടുന്നു.
ഇതിന്റെ ജന്മദേശങ്ങൾ ഇന്ത്യയും ഇന്തൊനേഷ്യയുമാണ് .
അറബികളാണ് ആറാം നൂറ്റാണ്ടോടുകൂടി ഇതിനെ യൂറോപ്പിലെത്തിയ്ക്കുന്നത് .
ഇപ്പോൾ പടിഞ്ഞാറൻ രാജ്യങ്ങളിൽ ഒരു സുഗന്ധവ്യഞ്ജനമെന്ന നിലയിൽ ഇതിന്റെ സ്ഥാനം കയ്യടക്കിയിരിയ്ക്കുന്നത് ഇഞ്ചി ആയതിനാൽ ഇതിന്റെ ഉപയോഗം അവിടെ വളരെ അപൂർവമാണ്.
ഉഷ്ണമേഖലാപ്രദേശങ്ങളിൽ വളരുന്ന ഭൂകാണ്ഡമായ കച്ചൂരം ഒന്നിലേറെ വർഷങ്ങൾ ആയുസ്സുള്ള ചെടിയാണ്.
മഞ്ഞളിനോട് സാമ്യമുള്ള ഇലകളും തണ്ടും ഇഞ്ചി പോലുള്ള കിഴങ്ങുമാണുള്ളത്.
കിഴങ്ങിന് മാങ്ങയുടേയും ഇഞ്ചിയുടെയും ചേർന്ന മണമാണ്.
ഒരു മീറ്ററോളം ഉയരം വെയ്ക്കാം.
ഇന്തൊനേഷ്യയിൽ ഇതിന്റെ കിഴങ്ങ് പൊടിച്ച് കറിക്കൂട്ടുകളിൽ ചേർക്കാറുണ്ട്.
ഇന്ത്യയിൽ അതേപടി കറികളിൽ ചേർത്തോ അച്ചാറിട്ടോ ഉപയോഗിക്കാറുണ്ട്.
തായ്‌ വിഭവങ്ങളോടൊപ്പം സാലഡായി ഇതിന്റെ കിഴങ്ങ് വേവിയ്ക്കാതെ നേർത്ത കഷണങ്ങളായി അരിഞ്ഞിട്ടത് ഉപയോഗിക്കാറുണ്ട്.
ഉണക്കിയ കിഴങ്ങിൽ നിന്ന് വേർതിരിച്ചെടുക്കുന്ന എണ്ണ സുഗന്ധവസ്തുക്കളുടേയും സോപ്പിന്റേയും നിർമ്മാണത്തിൽ ഉപയോഗിക്കാറുണ്ട്.
വിവിധഭാഷകളിലെ പേരുകൾ
തമിഴിൽ കർപ്പൂരക്കിച്ചിളിക്കിളങ്ങു എന്നും ബംഗാളിയിൽ ആം ആദാ (മാങ്ങാ ഇഞ്ചി) എന്നും ഉറുദു ഭാഷയിൽ കച്ചൂർ എന്നും അറിയപ്പെടുന്നു.
പ്രകന്ദം അവലംബം 1 2 ഔഷധ സസ്യങ്ങൾ-2, ഡോ. നേശമണി, കേരള ഭാഷ ഇൻസ്റ്റിറ്റ്യൂട്ട് http://www.botanical.com/botanical/mgmh/z/zeodar01.html പുറത്തേയ്ക്കുള്ള കണ്ണികൾ Ars-Grin.gov , Curcuma zedoaria information from NPGS/GRIN CatalogueOfLife.org , Catalogue of Life: 2008 Annual Checklist : Curcuma zedoaria (Christm.) Roscoe Iptek.net.id Archived 2008-10-20 at the Wayback Machine .
, Situs ipteknet (in Indonesian) NIH.go.jp Archived 2009-03-27 at the Wayback Machine .
, On curcuma zedoaria ( ജാപ്പനീസ് : ウコンについて ) (in Japanese)
കങ്ങഴ ഗ്രാമപഞ്ചായത്ത് ഇംഗ്ലീഷ് വിലാസം https://ml.wikipedia.org/wiki/Kangazha_Gramapanchayat
കോട്ടയം ജില്ലയിലെ ചങ്ങനാശ്ശേരി താലൂക്കിൽ വാഴൂർ ബ്ളോക്കിൽ കങ്ങഴ വില്ലേജ് ഉൾപ്പെടുന്ന ഗ്രാമപഞ്ചായത്താണ് കങ്ങഴ ഗ്രാമപഞ്ചായത്ത് .
31.19 ചതുരശ്ര കിലോമീറ്റർ വിസ്തീർണ്ണമുള്ള അതിരുകൾ തെക്ക്‌ - വെള്ളാവൂർ , ആനിക്കാട് പഞ്ചായത്തുകൾ വടക്ക് – വാഴൂർ പഞ്ചായത്ത് കിഴക്ക് - വെള്ളാവൂർ, വാഴൂർ പഞ്ചായത്തുകൾ പടിഞ്ഞാറ് - നെടുംകുന്നം പഞ്ചായത്ത് വാർഡുകൾ
കങ്ങഴ ഗ്രാമപഞ്ചായത്തിലുൾപ്പെടുന്ന വാർഡുകളിവയാണ് ചീരമറ്റം ചേറ്റേടം കാനം പാതിപ്പാലം അഞ്ചാനി ഇടയരിക്കപ്പുഴ പ്ലാക്കൽപടി ഇലവുങ്കൽ ഇടയപ്പാറ മുണ്ടത്താനം മുളളൻകുഴി തണ്ണീപ്പാറ കോവൂർ പടനിലം പത്തനാട് സ്ഥിതിവിവരക്കണക്കുകൾ ജില്ല കോട്ടയം ബ്ലോക്ക് വാഴൂർ വിസ്തീര്ണ്ണം 31.19 ചതുരശ്ര കിലോമീറ്റർ ജനസംഖ്യ 18,644 പുരുഷന്മാർ 9197 സ്ത്രീകൾ 9447 ജനസാന്ദ്രത 598 സ്ത്രീ : പുരുഷ അനുപാതം 1027 സാക്ഷരത 96% അവലംബം http://www.trend.kerala.gov.in Archived 2019-09-02 at the Wayback Machine .
http://lsgkerala.in/kangazhapanchayat Archived 2016-03-12 at the Wayback Machine .
കച്ചത്തീവ് ഇംഗ്ലീഷ് വിലാസം https://ml.wikipedia.org/wiki/Kachchatheevu
ഇന്ത്യയ്ക്കും ശ്രീലങ്കയ്ക്കും ഇടയ്ക്കുള്ള പാക്ക് കടലിടുക്കിലെ ഒരു ചെറുദ്വീപാണ് കച്ചത്തീവ് ( ഇംഗ്ലീഷ് : Kachchativu ).
വിസ്തീർണം 115.5 ഹെടർ.
രാമേശ്വരത്തുനിന്ന് 16 കി.
മീ വടക്കുകിഴക്കായി സ്ഥിതി ചെയ്യുന്നു.
കച്ച (അഴുക്കു നിറഞ്ഞ പ്രദേശം)യിൽ നിന്നാണ് കച്ചത്തീവ് (കച്ചദ്വീപ്) എന്ന പേര് ലഭിച്ചത്.
രാമനാഥപുരം രാജാവിന്റെ ജാഗിർദാരി യിൽ പെട്ടതായിരുന്നു കച്ചത്തീവ്.
തത്പരരായ ആളുകൾക്ക് അക്കാലത്ത് ഈ ദ്വീപിൽ നിന്ന് ചിപ്പികളും ഔഷധച്ചെടികളും ശേഖരിക്കാനുള്ള പാട്ടാവകാശം നൽകിയിരുന്നു.
സിലോൺ ഗവണ്മെന്റിന്റെ അവകാശ വാദം
1956--ൽ കച്ചത്തീവിനു മേൽ അന്നത്തെ സിലോൺ ഗവണ്മെന്റ് അവകാശമുന്നയിച്ചു.
പ്രാചീന സിലോൺ ഭൂപടങ്ങളിൽ പോലും കച്ചത്തിവ് ആ രജ്യത്തിന്റെ വകയായി അടയാളപ്പെടുത്തിയിട്ടുള്ളതായി അവർ വാദിച്ചു.
1949 ലും 1955 ലും ഇരുഗവണ്മെന്റുകളും ഇവിടെ നാവിക--വ്യോമ പരിശീലനത്തിനായി ആശയവിനിമയം നടത്തിയിട്ടുണ്ട് (ദ്വീപിന്റെ മേലുള്ള പരമാധികാരത്തെപ്പറ്റി ഇക്കാലത്ത് രണ്ടു ഗവണ്മെന്റുകൾക്കും പരാതിയുണ്ടായിരുന്നില്ല).
എന്നാൽ 1956 നുശേഷം പെരുന്നാളാഘോഷക്കാലത്ത് ഈ ദ്വീപിന്റെ ഉടമാവകാശത്തെപ്പറ്റി ഇരു രാജ്യങ്ങളിലെ പത്രങ്ങളും പാർലമെന്റുകളും താത്പര്യം പ്രകടിപ്പിച്ചു പോന്നു.
പരമാധികാരത്തെപ്പറ്റി രണ്ടു രാജ്യങ്ങളും അവകാശവാദം ഉന്നയിച്ചിരുന്നെങ്കിലും പെരുന്നാൾ കാലത്ത് അവർ കച്ചത്തിവിലേക്ക് തങ്ങളുടെ പോലീസിനെയോ മറ്റ് ഉദ്യോഗസ്ഥന്മാരെയോ നിയോഗിച്ചിരുന്നില്ല.
എന്നാൽ 1968--ൽ ഇന്ത്യ അതിന്റെ സമുദ്രാതിർത്തി 20 കി.
ആക്കി വർദ്ധിപ്പിച്ചതോടെ കച്ചത്തിവ് പ്രശ്നം സജീവമായി.
1970--ൽ സിലോണും അതിന്റെ സമുദ്രാതിർത്തി 19.2 കി.
മീ ആക്കിയപ്പോൾ തർക്കം കൂടുതൽ സങ്കീർനമായി.
ഇന്ത്യ - ശ്രീലങ്കാ ഉഭയകക്ഷി കരാർ 1974
പ്രശ്നപരിഹാരാർഥം കൊളംബിലും ന്യൂഡൽഹിയിലുമായി , രണ്ടു രാജ്യങ്ങളിലേയും ഉയർന്ന ഉദ്യോഗസ്ഥന്മാർ നിരവധി ചർച്ചകൾ നടത്തുകയുണ്ടായി.
ഇതിന്റെ ഫലമായി 1974 ജൂലൈ 28-ന് ഇന്ത്യൻ പ്രധനമന്ത്രി ഇന്ദിരാഗാന്ധിയും ശ്രീലങ്ക പ്രധാനമന്ത്രി സിരിമാവോ ബണ്ഡാരനായകെയും ഒരു കരാറിൽ ഒപ്പുവച്ചു.
ഇതനുസരിച്ച്, കച്ചത്തീവ് ശ്രീലങ്കയുടെതായിത്തീർന്നു.
കച്ചത്തീവിന്റെ പടിഞ്ഞാറെ തീരത്തിന് 1.6 കി.
അകലെയായി, ഇന്ത്യയുടെയും ശ്രീലങ്കയുടെയും സമുദ്രാതിർത്തി അംഗീകരിക്കപ്പെട്ടു.
മത്സ്യബന്ധനത്തിൽ ഏർപ്പെട്ടിരിക്കുന്ന ഇന്ത്യൻ പൗരന്മാർക്കും തീർഥാടകർക്കും ശ്രീലങ്കാ ഗവണ്മെന്റിന്റെ പ്രത്യേകാനുമതികളൊന്നും കൂടാതെ തന്നെ സ്വതന്ത്രമായി കച്ചത്തീവിൽ പ്രവേശിക്കുവാൻ കരാറിൽ വ്യവസ്ഥയുണ്ട്.
എണ്ണ, പ്രകൃതിവാതകങ്ങൾ തുടങ്ങിയവ നിർദിഷ്ട സമുദ്രാതിർത്തി കടന്നും വ്യാപിച്ചുകിടക്കുന്നതായി പിൽക്കാലത്തു കാണുന്നപക്ഷം ഇന്ത്യയും ശ്രീലങ്കയും ചേർന്ന് അവയുടെ ചൂഷണം ഫലപ്രദമായി നിർ‌‌വഹിക്കുവാനും അതിന്റെ നേട്ടങ്ങൾ പങ്കിട്ടനുഭവിക്കുവനും കരാർ അനുശാസിക്കുന്നു.
കരാറിനെതിരെയുള്ള വിമർശനങ്ങൾ
1974ൽ കരട് തയ്യാറാക്കിയപ്പോൾ പരാമർശിക്കപ്പെട്ട പല കാര്യങ്ങളും 76ലെ അന്തിമ കരാറിൽ സൂചിപ്പിക്കപ്പെട്ടില്ലെന്നാണ് ആരോപണം.
74ൽ കരടെഴുതിയ സമയത്ത് കച്ചത്തീവ് ദ്വീപിനെക്കുറിച്ച് വ്യക്തമായി പരാമർശമുണ്ട്.
ഇരു രാജ്യങ്ങളിലെയും മത്സ്യബന്ധന തൊഴിലാളികൾക്കും തീർഥാടർക്കും കച്ചത്തീവിൽ വന്നുപോകാൻ പാസ്‌പോർട്ടോ വിസയോ പെർമിറ്റോ വേണ്ടതില്ലെന്ന് ഇതിൽ പറയുന്നു.
പരമ്പരാഗതമായി മത്സ്യബന്ധനം നടത്തിവരുന്നയിടങ്ങളിൽവന്ന് മീൻപിടിക്കാനുള്ള സ്വാതന്ത്ര്യവും ഉണ്ടായിരിക്കുമെന്ന നിബന്ധനയുണ്ട്.
എന്നാൽ, 76ൽ അന്തിമമായി ഇരുരാജ്യവും കരാറിലെത്തിയ സമയത്ത് ഇക്കാര്യങ്ങളൊന്നും പരിഗണിക്കപ്പെട്ടില്ല.
ഉടമ്പടി റദ്ദാക്കണമെന്ന ആവശ്യം
1974 ലെ ഉടമ്പടി പിൻവലിച്ച് കച്ചത്തീവ് വീണ്ടെടുക്കണമെന്ന് തമിഴ്‌നാട് മുഖ്യമന്ത്രി ജയലളിത 2013 മേയിൽ ആവശ്യപ്പെട്ടിരുന്നു.
തമിഴ് മത്സ്യത്തൊഴിലാളികൾക്ക് നേരെ ശ്രീലങ്കൻ നേവി നിരന്തരമായ ആക്രമണങ്ങൾ നടത്തുന്നതായിരുന്നു അവരുടെ പ്രകോപനത്തിന് കാരണം.
പാർലമെന്റിന്റെ അംഗീകാരം 1974 ലെ ഉടമ്പടിക്കില്ല എന്നു ചൂണ്ടിക്കാട്ടി അത്  റദ്ദുചെയ്യണമെന്നാവശ്യപ്പെട്ട് തമിഴ്നാട് സുപ്രീം കോടതിയിൽ കേസ് നൽകിയിട്ടുണ്ട്.
അന്തോണീസ് പുണ്യവാളന്റെ ദേവലയം
പുണ്യവാളനായ അന്തോണി (St. Antony) യുടെ നാമധേയത്തിൽ ഒരു ചെറിയ റോമൻ കത്തോലിക്ക ദേവാലയം കച്ചത്തിവിലുണ്ട്.
ഈ ദേവാലയത്തിലെ വർഷംതോറുമുള്ള പെരുന്നാളാഘോഷം മൂലം അടുത്ത കലത്തായി കച്ചത്തീവ് കൂടുതൽ അറിയപ്പെടാനും ശ്രദ്ധിക്കപ്പെടാനും തുടങ്ങി.
മാർച്ച് മാസത്തിൽ നടക്കുന്ന പെരുന്നാളിൽ സംബന്ധിക്കുവാൻ ക്രിസ്തുമത വിസ്വാസികൾ ഇന്ത്യയിൽ നിന്നും ശ്രീലങ്കയിൽ നിന്നും ഇവിടെ എത്തുന്നു.
തങ്കച്ചിമട (Tankachchimatam) ത്തിലെ പുരോഹിതരാണ് ഈ സമയത്തു ദ്വീപിലെത്തി മതകർമാനുഷ്ഠാനങ്ങൾ നടത്തുന്നത്.
ഭൂരിഭാഗവും പാറയും കുറ്റിക്കാടുകളും പൂഴിയും കൊണ്ടു നിറഞ്ഞ ഈ പ്രദേശത്ത് എത്തുന്ന വിശ്വാസികൾ പ്രാർഥനക്കു ശേഷം വ്യാപാരത്തിലെക്കു തിരിയുന്നു.
മാറ്റക്കച്ചവടമാണ് പ്രധാനം.
ചുട്ടുപഴുത്ത പാറയിൽ നിന്നും സൂര്യതാപത്തിൽ നിന്നും ജനങ്ങളെ രക്ഷിക്കുന്നത് താത്കാലികമായി നിർമ്മിക്കുന്ന കൂടാരങ്ങളും പന്തലുകളുമാണ്.
പെരുന്നാൾ കഴിയുന്നതോടെ വിശ്വാസികൾ മടങ്ങുന്നു; ദ്വിപ് വിജനമാകുകയും ചെയ്യുന്നു.
അവലംബങ്ങൾ പുറംകണ്ണികൾ kachchatheevu Government gets notice on plea to retrieve Kachchatheevu island http://www.uktamilnews.com/index.php/2010/03/08/ Archived 2010-06-08 at the Wayback Machine .
http://www.defence.pk/forums/india-defence/49672-chinese-pre-fabricated-structures-kachchatheevu.html Archived 2010-03-11 at the Wayback Machine .
http://www.lankasrinews.net/view.php?2b24OXn4a43V54Ie4a4YAQ6ce2acYBP3cd2zdmA2e0dW0MmUce03cYBJ0cd3vlmAd0 Archived 2010-03-09 at the Wayback Machine .
വീഡിയൊ http://article.wn.com/view/2010/03/01/3500_pilgrims_from_India_take_part_in_Kachchatheevu_festival/
കച്ചപ്പട്ട ഇംഗ്ലീഷ് വിലാസം https://ml.wikipedia.org/wiki/Pittosporum_tetraspermum
8 മീറ്ററോളം ഉയരം വയ്ക്കുന്ന ഒരു ചെറുവൃക്ഷമാണ് കച്ചപ്പട്ട .
( ശാസ്ത്രീയനാമം : Pittosporum tetraspermum ) .
1600 മീറ്റർ വരെ ഉയരമുള്ള നിത്യഹരിതവനങ്ങളുടെ ഓരങ്ങളിൽ കാണുന്നു.
പാമ്പുവിഷത്തിനും ചുമയ്ക്കുമല്ലാം മരുന്നായി ഈ ചെടി ഉപയോഗിക്കാറുണ്ട്.
അവലംബം പുറത്തേക്കുള്ള കണ്ണികൾ കൂടുതൽ വിവരവും കാണുന്ന ഇടങ്ങളും http://www.drugfuture.com/toxic/q101-q547.html വിക്കിസ്പീഷിസിൽ Pittosporum tetraspermum എന്നതുമായി ബന്ധപ്പെട്ട കൂടുതൽ വിവരങ്ങൾ ലഭ്യമാണ്.
Pittosporum tetraspermum എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
കച്ചികളി
കച്ചി,ഗോലി,ഗോട്ടി എന്നൊക്കെ അറിയപ്പെടുന്ന സ്ഫടിക ഗോളം കൊണ്ടാണ് കച്ചികളി / ഗോലികളി / ഗോട്ടികളി കളിക്കുന്നത്.
മൂന്ന് ചെറിയ കുഴികൾ നേർ നേർരേഖയിൽ കൃത്യമായ അളവിൽ അകലത്തിൽ (24 ഇഞ്ച്, ഏകദേശം) ഉണ്ടാക്കിയാണ് കളിക്കുക.
കുറഞ്ഞത് രണ്ടു പേർ കളിക്കു വേണം.
ടീമായിട്ടും ഒറ്റതിരിഞ്ഞും രണ്ടിൽ കൂടുതൽ പേർക്കും കളിക്കാം.
കച്ചിപ്പരൽ ഇംഗ്ലീഷ് വിലാസം https://ml.wikipedia.org/wiki/Swamp_barb
ഒരു ഉഷ്‌ണമേഖലാ ശുദ്ധജലമത്സ്യമാണ് കച്ചിപ്പരൽ .
(Swamp barb).
ശാസ്ത്രനാമം: Puntius chola.
ഇന്ത്യക്കൂടാതെ പാകിസ്താൻ , നേപ്പാൾ , ശ്രീലങ്ക , ബംഗ്ലാദേശ് , ബൂട്ടാൻ , മ്യാന്മർ തുടങ്ങിയ രാജ്യങ്ങളിലും ഈ മത്സ്യം കണ്ടുവരുന്നു.
പൂർണ്ണവളർച്ചയെത്തിയ ഒരു കച്ചിപ്പരൽ മത്സ്യത്തിന് 6 ഇഞ്ച്(ഏകദേശം 15 സെന്റിമീറ്റർ) വലിപ്പമുണ്ടാകും.
ശരാശരി 60 ഗ്രാം തൂക്കവും.
അരുവികളിലും നദികളിലും കനാലുകളിലും കണ്ടൽപ്രദേശങ്ങളിലും ചതുപ്പുനിലങ്ങളിലും കുളങ്ങളിലും ഈ മത്സ്യത്തെ കാണാം.
ഉഷ്ണമേഖലാ കാലാവസ്ഥയിൽ വളരുന്ന മീനായതിനാൽ അനുകൂല താപനില  20മുതൽ 25 വരെ °C ന് ഇടയിലാണ്.
അനുകൂല ജലത്തിന്റെ അമ്ലത 6.0 - 6.5 pH. ജലഗാഢത 8 - 15 dGH.
വിരകളേയും പ്രാണികളേയും ചിലയിനം സസ്യങ്ങളേയും പ്രധാനമായും ആഹരിക്കുന്നു.
അവലംബം ↑ http://www.iucnredlist.org/details/166443/0
കച്ചം
ചേര ഭരണകാലത്ത് നിലനിന്നിരുന്ന ഒരു സാമൂഹിക സ്ഥാപനമാണ് കച്ചം എന്ന പേരിൽ അറിയപ്പെടൂന്നത്.
എ. ഡി. 830 കാലഘട്ടത്തിൽ ഇത് ശക്തമായി തന്നെ നിലനിന്നിരുന്നു എന്നു കാണുന്നു.
കേരളത്തിൽ നിന്നും ലഭിച്ച ആദ്യശിലാലിഖിതമായ വാഴപ്പള്ളിശാസനത്തിൽ ഒരു കച്ചത്തെ പറ്റി പരാമർശമുണ്ട്.
കച്ചം ഒരു ഭരണോപാധിയാണ്.
മേൽസ്ഥാനീയരായ  ഊരാളരും മറ്റുള്ള അധികാരികളും ഏകകണ്ഠേന എടുക്കുന്ന തീരുമാനങ്ങളും വ്യവസ്ഥകളുമാണ് കച്ചങ്ങളെന്നു പറയുന്നത്.
പ്രധാനപ്പെട്ട ഒന്നിലധികം അധികാര സ്ഥാപനങ്ങൾ കൂടിച്ചേർന്നുണ്ടാവുന്ന യോഗങ്ങളാണു കച്ചങ്ങൾ.
കച്ചങ്ങൾ കൂടി എടുക്കുന്ന തീരുമാനങ്ങളെ സമൂഹത്തിലാർക്കും ലംഘിക്കാൻ സാധ്യമല്ല.
ഇവയ്ക്കുള്ള മികച്ച ഉദാഹരണമാണ് മൂഴിക്കുളം കച്ചം .
ഇവയുടെ പിൽക്കാല രൂപങ്ങളാണ് കഴകം പോലുള്ള സാമുദായികസംഘങ്ങളായി മാറിയത്.
കച്ചെമാക്ക്, അലാസ്ക
കച്ചെമാക്ക് എന്ന പട്ടണം കെനായി പെനിൻസുല ബറോയുടെ തെക്കൻ ഭാഗത്ത് ഉൾപ്പെട്ട അമേരിക്കൻ സംസ്ഥാനമായ അലാസ്കയിലെ ഒരു ചെറുപട്ടണമാണ്.
2010 ലെ സെൻസസ് പ്രകാരം ജനസംഖ്യ 472 ആണ്.
എസ്തേറിന്റെ പുസ്തകം ഇംഗ്ലീഷ് വിലാസം https://ml.wikipedia.org/wiki/Book_of_Esther
എബ്രായ ബൈബിളിന്റേയും ക്രിസ്ത്യാനികളുടെ പഴയനിയമത്തിന്റേയും ഭാഗമായ ഗ്രന്ഥങ്ങളിൽ ഒന്നാണ് എസ്തേറിന്റെ പുസ്തകം . 'പൂരിം' എന്ന പേരിൽ അറിയപ്പെടുന്ന യഹൂദാഘോഷത്തിനു പിന്നിലുള്ള കഥ ഈ പുസ്തകത്തിലാണ്.
പൂരിം തിരുനാളിലെ സായാഹ്നത്തിലും അടുത്ത പ്രഭാതത്തിലും ഈ പുസ്തകത്തിന്റെ സമ്പൂർണ്ണപാഠം യഹൂദർ ഉറക്കെ വായിക്കുന്നു.
യഹൂദർക്കെതിരെ പേർഷ്യൻ രാജാവിന്റെ കൊട്ടാരത്തിൽ നടന്ന ഒരുപജാപത്തിന്റേയും, തത്ഭലമായി ഉണ്ടാകാനിരുന്ന വംശഹത്യയിൽ നിന്ന്, സ്വന്തം വംശത്തിൽ പെട്ട ഒരു പേർഷ്യൻ രാജ്ഞിയുടെ ഇടപെടൽ യഹൂദരെ രക്ഷപെടുന്നതിന്റേയും കഥയാണിത്.
പശ്ചാത്തലം ജർമ്മനിയിൽ ഗോട്ടിങ്ങൻ മ്യൂസിയത്തിലുള്ള എസ്തറിന്റെ ഗ്രന്ഥച്ചുരുൾ
പേർഷ്യയിലെ രാജാവായ അഹാസ്വേരസിന്റെ വാഴ്ചയുടെ മൂന്നാം വർഷമാണ് ഈ ബൈബിൾ കഥയുടെ പശ്ചാത്തലം.
എസ്തേറിന്റെ പുസ്തകത്തിന്റെ പിൽക്കാലത്തെ ഗ്രീക്ക് , എത്യോപ്യൻ പരിഭാഷകളും, "എസ്തേർ റബ്ബാ" എന്ന യഹൂദ വ്യാഖ്യാനവും അഹാസ്വേരസിനെ 'അർത്താസെർക്സസ്' എന്നു പേരുള്ള ഒരു രാജാവായി കണക്കാക്കുന്നു.
ഒന്നാം നൂറ്റാണ്ടിലെ യഹൂദ ചരിത്രകാരനായ ജോസെഫസ് , പതിമൂന്നാം നൂറ്റാണ്ടിലെ ക്രിസ്തീയ ചരിത്രകാരൻ ബാർ ഹെബ്രായൂസ് എന്നിവരും ഈ നിലപാടു പിന്തുടരുന്നു.
അഹാസ്വേരസ്, അർത്താസെർക്സസ് രണ്ടാമനാണെന്നു ബാർ ഹെബ്രായൂസ്  കൃത്യമായി പറയുക പോലും ചെയ്യുന്നു.
എങ്കിലും, അഹാസ്വേരസ് എന്ന പേര് പാശ്ചാത്യരേഖകളിൽ സെർക്സസ് (Xerxes) എന്നറിയപ്പെടുന്ന രാജാവിന്റേതാണെണെന്നും  ഈ രണ്ടുപേരുകളും 'ഖഷായാർഷ' എന്ന പേർഷ്യൻ പേരിൽ നിന്നുത്ഭവിച്ചതാണെന്നും കരുതപ്പെടുന്നു.
അഹാസ്വേരസ് ക്രി.
486-465 കാലത്ത് ഭരണം നടത്തിയ സെർക്സസ് ഒന്നാമൻ ആയിരിക്കണം.
കഥാസംഗ്രഹം എസ്തേർ രാജ്ഞിയാകുന്നു
കൊട്ടാരത്തിലെ ഉന്നതന്മാർക്കും തലസ്ഥാനത്തെ എല്ലാ നിവാസികൾക്കുമായി അഹാസ്വേരസ് രാജാവു നടത്തുന്ന വിരുന്നിലാണ് കഥ തുടങ്ങുന്നത്.
അതിഥികൾക്കു മുൻപിൽ സന്നിഹിതയായി സൗന്ദര്യം പ്രദർശിപ്പിക്കാൻ രാജാവ് രാജ്ഞിയായിരുന്ന വഷ്ടിയോട് ആവശ്യപ്പെടുന്നു.
രാജ്ഞി രാജാവിനെ അനുസരിക്കാതിരുന്നപ്പോൾ അദ്ദേഹം അവരെ രാജ്ഞിസ്ഥാനത്തു നിന്നു നീക്കുകയും പുതിയ രാജ്ഞിയെ കണ്ടെത്താനായി, രാജ്യത്തെ എല്ലാ യുവസുന്ദരികളേയും  തനിക്കു മുൻപിൽ ഹജരാക്കാൻ ഉത്തരവിടുകയും ചെയ്യുന്നു.
മാതാപിതാക്കൾ നഷ്ടപ്പെട്ടിരുന്നതിനാൽ ബന്ധുവായ മൊർദേകായിയുടെ സംരക്ഷണയിൽ വളർന്നു വന്നിരുന്ന യഹൂദ യുവതി എസ്തേർ ആ യുവതികളിൽ ഒരാളായിരുന്നു.
എസ്തേറിനെ ഇഷ്ടപ്പെട്ട രാജാവ് അവളെ രാജ്ഞിയായി തെരഞ്ഞെടുക്കുന്നു.
എന്നാൽ താൻ യഹൂദവംശജയാണെന്ന് അവൾ വെളിപ്പെടുത്തുന്നില്ല.
താമസിയാതെ, രാജാവിനെ വധിക്കാനുള്ള ഒരുപജാപം മൊർദേകായ് വെളിച്ചത്തു കൊണ്ടു വന്നതിനാൽ  ഉപജാപത്തിനുത്തരവാദികളെ കണ്ടെത്തി വധിക്കാനായി.
രാജാവിനു മൊർദേകായ് ചെയ്ത ഉപകാരം രാജകീയ രേഖകളിൽ എഴുതപ്പെട്ടു.
ഹാമാന്റെ ദുഷ്ടത
അഹാസ്വേരസ്, ഹാമാൻ എന്നയാളെ തന്റെ പ്രധാനമന്ത്രിയാക്കുന്നു.
കൊട്ടാരവാതിൽക്കൽ ഇരുന്നിരുന്ന മൊർദേകായ് അയാൾക്കു മുൻപിൽ കുമ്പിടാതിരുന്നതിനാൽ ഹാമാന്റെ അപ്രീതി നേടുന്നു.
മൊർദേകായ് യഹൂദനാണെന്നറിഞ്ഞ ഹാമാൻ, അയാളേയും സാമ്രാജ്യത്തിലെ മുഴുവൻ യഹൂദരേയും വധിക്കാൻ പദ്ധതിയിടുന്നു.
പതിനായിരം താലന്ത് വെള്ളി നൽകി അയാൾ ഈ പദ്ധതി നടപ്പാക്കാനുള്ള രാജസമ്മതം വാങ്ങുന്നു.
തീരുമാനം നടപ്പാക്കാനുള്ള തിയതിക്കായി നറുക്കിട്ടപ്പോൾ നിശ്ചയമായത് ആദർ മാസം പതിമൂന്നാം തിയതിയാണ്.
ഈ പദ്ധതി കേട്ടറിഞ്ഞ മൊർദേകായ് യഹൂദരോട് ദൈവകാരുണ്യത്തിനായി ഉപവാസം അനുഷ്ടിക്കാൻ ആവശ്യപ്പെടുന്നു.
വിവരങ്ങൾ എസ്തേറിനെ അറിയിച്ച അയാൾ, സ്വജനങ്ങൾക്കു വേണ്ടി രാജസമക്ഷം ഇടപെടാൻ അവളോടാവശ്യപ്പെടുന്നു.
വിളിക്കപ്പെട്ടല്ലാതെ രാജസന്നിധിയിൽ ചെല്ലുന്നതിനുള്ള വിലക്ക് ലംഘിക്കാൻ അവൾക്കു ഭയമായിരുന്നു.
വധശിക്ഷ കിട്ടാവുന്ന കുറ്റമായിരുന്നു അത്.
എന്നാൽ, അവൾ അത് ചെയ്തേ മതിയാവൂ എന്നു മൊർദേകായ് നിർബ്ബന്ധിക്കുന്നു.
യഹൂദരോട് , തനിക്കൊപ്പം മൂന്നു ദിവസം ഉപവാസം അനുഷ്ടിക്കാൻ എസ്തേർ ആവശ്യപ്പെടുന്നു.
മൂന്നാം ദിവസം അവൾ രാജസന്നിധിയിലെത്തുന്നു.
രാജാവ് അവൾക്കു നേരെ ചെങ്കോൽ നീട്ടുന്നു.
അവളിൽ അപ്രീതിയില്ല എന്നതിന്റെ സൂചനയായിരുന്നു അത്.
രാജാവിനെ അവൾ ഹാമാനോടൊപ്പം ഒരു വിരുന്നിനു സന്നിഹിതനാകാൻ ക്ഷണിക്കുന്നു.
വിരുന്നിൽ, അടുത്ത സായാഹ്നത്തിൽ തന്നോടൊപ്പം മറ്റൊരു വിരുന്നിൽ കൂടി പങ്കെടുക്കാൻ അവൾ അവരെ ക്ഷണിക്കുന്നു.
മൊർദേകായിക്കുള്ള പുരക്സാരം
ഇതിനിടെ മൊർദേകായിയോടുള്ള അപ്രീതി വർദ്ധിച്ച ഹാമാൻ, അയാൾക്കായി കഴുമരം തീർക്കുന്നു.
ആ രാത്രി ഉറക്കം കിട്ടാൻ ബുദ്ധിമുട്ടിയ രാജാവ്, ഉറക്കം കിട്ടാനായി പഴയ രാജകീയരേഖകൾ തന്നെ വായിച്ചുകേൾപ്പിക്കാൻ ആവശ്യപ്പെടുന്നു.
കഴിഞ്ഞ ഗൂഢാലോചനയിൽ രാജാവിനെ രക്ഷിക്കാൻ മൊർദേകായ് ചെയ്ത സേവനവും വായനയിൽ ഉൾപ്പെട്ടു.
തന്റെ ജീവൻ രക്ഷിച്ച മൊർദേകായിയ്ക്കു യാതൊരു പുരസ്കാരവും നൽകിയിട്ടില്ലെന്നും രാജാവ് മനസ്സിലാക്കി.
വായനയ്ക്കിടയിൽ തന്റെ മുന്നിലെത്തിയ ഹാമാനോട് രാജാവ്, താൻ ബഹുമാനിക്കാൻ ആഗ്രഹിക്കുന്ന വ്യക്തിയോട് രാജാവ് എങ്ങനെ പെരുമാറണം എന്ന് ആരായുന്നു.
ബഹുമാനിതനാകാൻ പോകുന്ന വ്യക്തി താൻ തന്നെയെന്നു ഹാമാൻ കരുതി.
ആ വ്യക്തിയെ രാജകീയവസ്ത്രങ്ങൾ അണിയിച്ച്, രാജാശ്വത്തിന്മേലിരുത്തി "രാജപ്രീതിനേടിയവൻ ബഹുമാനിക്കപ്പെടുന്നതു കണ്ടാലും" എന്ന ആർപ്പുവിളിയോടെ പ്രദക്ഷിണമായി കൊണ്ടുനടക്കണം എന്നു ഹാമാൻ രാജാവിനെ ഉപദേശിച്ചു.
എങ്കിൽ ആ വിധം ബഹുമാനമൊക്കെ മൊർദേകായിയൊടു ചെയ്യാൻ രാജാവ് ആവശ്യപ്പെട്ടപ്പോൾ ഹാമാൻ അത്ഭുതപ്പെട്ടു.
മൊർദേകായിയെ കൊലമരത്തിലേറ്റനുള്ള ഹാമാന്റെ പദ്ധതി അങ്ങനെ നടപ്പാകാതെ വന്നു.
യഹൂദരുടെ വിജയം
അന്നു രാത്രി രാജാവും ഹാമാനും എസ്തേറിന്റെ രണ്ടാമത്തെ വിരുന്നിൽ പങ്കെടുത്തു.
വിരുന്നിനിടെ, താൻ യഹൂദവംശജ അണെന്നും താനുൾപ്പെടെയുള്ള യഹൂദരെ മുഴുവൻ നശിപ്പിക്കാൻ ഹാമാൻ പദ്ധതിയിട്ടിരിക്കുകയാണെന്നും എസ്തേർ രാജാവിനെ അറിയിച്ചു.
കോപാക്രാന്തനായ രാജാവ് വിരുന്നുശാല വിട്ടുപോകുന്നു; അവിടെ തന്നെ നിന്ന ഹാമാൻ, എസ്തേറിന്റെ മുൻപിൽ വീണു തന്റെ ജീവൻ രക്ഷിക്കണം എന്നപേക്ഷിക്കുന്നു.
ആ സമയം തന്നെ തിരിച്ചു വന്ന രാജാവ് കരുതിയത്, ഹാമാൻ രാജ്ഞിയെ ആക്രമിക്കുകയാണെന്നാണ്;  അങ്ങനെ രോഷം പെരുത്ത രാജാവ്, ഹാമാനെ, മൊർദേകായിക്കു വേണ്ടി അയാൾ തീർത്ത കൊലമരത്തിലേറ്റി കൊല്ലാൻ ഉത്തരവിടുന്നു.
യഹൂദർക്കെതിരേയുള്ള പഴയ രാജശാസനം പിൻവലിക്കുക സാധ്യമല്ലായിരുന്നു.
എന്നാൽ അവർക്കെതിരെയുള്ള ആക്രമണത്തിൽ സ്വരക്ഷയ്ക്കു വേണ്ടതു ചെയ്യാൻ രാജാവ് യഹൂദരെ അനുവദിച്ചു.
അതിനാൽ നിശ്ചയിക്കപ്പെട്ടിരുന്ന ദിനമായ ആദർ മാസം 13-ആം തിയതി ഹാമാന്റെ 10 പുത്രന്മാർ ഉൾപ്പെടെ 500 ആക്രമകാരികൾ കൊല്ലപ്പെട്ടു.
തുടർന്ന് 75,000 പേർഷ്യാക്കാരെ യഹൂദർ വധിച്ചു.
എങ്കിലും അവർ കൊള്ളമുതലൊന്നും കയ്യടക്കിയില്ല.
തുടർന്ന് അഹാസ്വേരസിന്റെ കൊട്ടാരത്തിൽ പ്രാമാണികത നേടിയ മൊർദേകായ്, യഹൂദരുടെ വിമോചനത്തിന്റെ സ്മരണക്കായി ഒരു വാർഷികോത്സവം ഏർപ്പെടുത്തി.
നുറുങ്ങുകൾ ദൈവത്തിന്റെ പേര് ഒരിക്കൽ പോലും ഉപയോഗിക്കാത്ത എബ്രായ ബൈബിളിലെ ഏകഗ്രന്ഥമാണ് എസ്തേറിന്റെ പുസ്തകം എന്നു ചൂണ്ടിക്കാണിക്കപ്പെട്ടിട്ടുണ്ട്.
യഹൂദർക്കിടയിലെ താപസവിഭാഗമായ എസ്സീനുകളുടെ ഗ്രന്ഥശേഖരമായിരുന്ന ചാവുകടൽ ചുരുളുകളിൽ എബ്രായബൈബിളിലെ ഗ്രന്ഥങ്ങളിൽ  എസ്തേറിന്റെ പുസ്തകത്തിന്റെ മാത്രം ഒരു ശകലം പോലും ഉണ്ടായിരുന്നില്ല.
അവലംബം ↑ E A W Budge, The Chronography of Bar Hebraeus , Gorgias Press LLC, reprinted 2003 ↑ എസ്തേറിന്റെ പുസ്തകം, അദ്ധ്യയങ്ങൾ 9-10 ↑ The Literary Guide to the Bible, Edited by Robert Alter and Frank Kermode (പുറം 353)
എസ്ട്രാഡൈയോൾ 3-ഗ്ലൂക്കുറോണൈഡ് ഇംഗ്ലീഷ് വിലാസം https://ml.wikipedia.org/wiki/Estradiol_3-glucuronide
എസ്ട്രാഡൈയോൾ 3-ഗ്ലൂക്കുറോണൈഡ് ( ഇ2-3ജി ), Estradiol 3-glucuronide ( E2-3G )17ബീറ്റ-എസ്റ്റ്രാഡയോൽ 3-(ബീറ്റ-ഡി-ഗ്ലൂക്കുറോണൈഡ്) 17β-estradiol 3-(β- D -glucuronide) എന്നും അറിയപ്പെടുന്നു, ഇത് സ്വാഭാവികമായും ശരീരത്തിൽ ഉണ്ടാകുന്ന ഈസ്ട്രജൻ രാസസംയുക്തമാണ്.
ശരീരത്തിലെ പ്രധാന ഈസ്ട്രജനായ എസ്ട്രാഡിയോളിന്റെ C3 ഗ്ലൂക്കുറോണൈഡ് സംയോജനമാണ് ഇത്.
ഇത് ഗ്ലൂക്കുറോണിക് ആസിഡിന്റെ ചേർച്ച വഴി യുഡിപി-ഗ്ലൂക്കുറോനോസൈൽട്രാൻസ്ഫെറേസ് വഴി കരളിലെ എസ്ട്രാഡിയോളിൽ നിന്ന് രൂപപ്പെടുകയും ഒടുവിൽ മൂത്രത്തിലും പിത്തരസത്തിലും പുറന്തള്ളപ്പെടുകയും ചെയ്യുന്നു.
ഈസ്ട്രോൺ സൾഫേറ്റ് പോലെയുള്ള ഈസ്ട്രജൻ സൾഫേറ്റുകൾക്ക് സമാനമായി, ഈസ്ട്രജൻ ഗ്ലൂക്കുറോണൈഡുകൾക്ക് എസ്ട്രാഡിയോൾ പോലെയുള്ള സംയോജിത ഈസ്ട്രജനുകളേക്കാൾ വളരെ ഉയർന്നതോതിൽ വെള്ളത്തിൽ ലയിക്കാനുള്ള ശേഷിയുണ്ട്.
സസ്തനഗ്രന്ഥി പോലുള്ള ഈ എൻസൈം പ്രകടിപ്പിക്കുന്ന കോശങ്ങളിലെ β- ഗ്ലൂക്കുറോണിഡേസ് വഴി ഈസ്ട്രജൻ ഗ്ലൂക്കുറോണൈഡുകളെ അനുബന്ധ സ്വതന്ത്ര ഈസ്ട്രജനുകളിലേക്ക് ഡീകോൻജുഗേറ്റ് ചെയ്യാൻ കഴിയും.
തൽഫലമായി, ഈസ്ട്രജൻ ഗ്ലൂക്കുറോണൈഡുകൾ ഈസ്ട്രജൻ ആയി പരിവർത്തനം ചെയ്യുന്നതിലൂടെ ഈസ്ട്രജനിക് പ്രവർത്തനം നടത്തുന്നു.
ഇതും കാണുക കാറ്റെക്കോൾ ഈസ്റ്റ്രജൻ ( Catechol estrogen ) ഈസ്റ്റ്രഡയോൾ സൾഫേറ്റ് ( Estradiol sulfate ) ഈസ്രയോൾ ഗ്ലൂക്കുറോണൈഡ് ( Estriol glucuronide ) എസ്ട്രയോൾ സൽഫേറ്റ് ( Estriol sulfate ) ഈസ്റ്റ്രജൻ കോൺജുഗേറ്റ് ( Estrogen conjugate ) ലിപോയ്ഡൽ എസ്റ്റ്രാഡയോൾ ( Lipoidal estradiol ) റഫറൻസുകൾ
എസ്തപ്പാൻ ഇംഗ്ലീഷ് വിലാസം https://ml.wikipedia.org/wiki/Esthappan
ജി. അരവിന്ദൻ തിരക്കഥയും സംവിധാനവും നിർവഹിച്ച് 1980-ൽ പുറത്തിറങ്ങിയ മലയാളചലച്ചിത്രമാണ് എസ്തപ്പാൻ .
ചിത്രത്തിന്റെ സഹ സംഗീതസംവിധാനം നിർവഹിച്ചിരിക്കുന്നതും, സന്നിവേശം നിർവഹിച്ചിരിക്കുന്നതും അരവിന്ദനാണ്.
രാജൻ കാക്കനാടൻ , കൃഷ്ണപുരം ലീല, സുധർമ, ശോഭന സമർത്ത് എന്നിവർ മുഖ്യ കഥാപാത്രങ്ങലെ അവതരിപ്പിച്ചിരിക്കുന്നു.
ചിത്രം മികച്ച സംവിധാനത്തിനും മികച്ച ഛായാഗ്രഹണത്തിനുമുളള ആ വർഷത്തെ സംസ്ഥാന ചലച്ചിത്ര പുരസ്ക്കാരങ്ങൾക്ക് അർഹമായി.
അഭിനേതാക്കൾ രാജൻ കാക്കനാടൻ – എസ്തപ്പാൻ കൃഷ്ണപുരം ലീല സുധർമ ശോഭന സമർത്ത് ഗോപാലകൃഷ്ണൻ ജെമിനി ഗണേശൻ ബാലകൃഷ്ണൻ നായർ എം.ആർ കൃഷ്ണൻ ജോസ് ഫ്രാസിസ് ഡേവിഡ് കാതറീൻ പുരസ്കാരങ്ങൾ 1980 കേരളസംസ്ഥാന ചലച്ചിത്രപുരസ്കാരം മികച്ച ഛായാഗ്രഹണം – ഷാജി എൻ. കരുൺ മികച്ച സംവിധായകൻ – ജി. അരവിന്ദൻ അവലംബം {{ cite web }} : Check date values in: | date= ( help ) ; Italic or bold markup not allowed in: | publisher= ( help ) പുറത്തേക്കുള്ള കണ്ണികൾ എസ്തപ്പാൻ ഇന്റർനെറ്റ് മൂവി ഡാറ്റാബേസിൽ എസ്തപ്പാൻ – മലയാളസംഗീതം.
എസ്തിയോമെനെ ഇംഗ്ലീഷ് വിലാസം https://ml.wikipedia.org/wiki/Esthiomene
സ്ത്രീകളുടെ ജനനേന്ദ്രിയത്തിലെ എലിഫെന്റിയാസിസിനെ പരാമർശിക്കുന്ന ഒരു മെഡിക്കൽ പദമാണ് എസ്തിയോമെനെ .
മുൻകാലങ്ങളിൽ ഈ പദം പുരുഷ ജനനേന്ദ്രിയത്തിലെ എലിഫെൻഷ്യാസിസിനെയും പരാമർശിച്ചിട്ടുണ്ട്.